# Criteris de valoració dels ajuts destinats a universitats, centres de recerca i fundacions hospitalàries per a la contractació de personal investigador novell per a l’any 2016 (FI-DGR).

**CRITERIS DE PRIORITZACIÓ**

a) La nota mitjana ponderada de l’expedient acadèmic (30%). Aquesta nota es calcularà de la manera següent:

La nota mitjana ponderada dels estudis de grau/llicenciatura/enginyeria/diplomatura tindrà un pes del 80% en el total de la nota d’aquest apartat.

La nota mitjana ponderada dels estudis de màster tindrà un pes del 20%.

La nota del màster només es tindrà en compte si es disposa de la nota mitjana de l’expedient en el moment de presentar la sol·licitud. Si accedeix al doctorat sense necessitat de cursar estudis de màster, només es tindrà en compte la nota mitjana de l’expedient de grau/llicenciatura/enginyeria/diplomatura.

b) La valoració del grup de recerca (SGR de la Generalitat) on s’integra la persona candidata (40%).

b.1) 17,5% pels PAR tipus 1/EDP de l’any 2014 del grup de recerca.

 b.2) 7,5% pels PAR tipus 1 totals de l’any 2014 del grup de recerca.

b.3) 10,5% pels PATT RDI/EDP de l’any 2014 del grup de recerca.

b.2) 4,5% pels PATT RDI totals de l’any 2014 del grup de recerca.

c) La política científica de l’entitat (30%). Es valorarà l’expedient acadèmic i el currículum dels candidats. Específicament, la valoració d’aquest apartat té dos components:

c.1) Nota mitjana ponderada de l’expedient acadèmic dels candidats, seguint les indicacions del punt a) d’aquests criteris (30%).

c.2) Publicacions dels candidats (5%).

El resultat final d’aquest apartat serà la suma dels components: c.1 + c.2, amb un topall del 30%.

**ASSIGNACIÓ DE PUNTS**

**Apartats a), b) i c.1)**

Per tal d'assignar els punts a cada sol·licitud (i) de forma normalitzada, i per als factors a avaluar (f), s’aplicarà la fórmula següent:

|  |  |  |
| --- | --- | --- |
| Punts if = Pes f \* ( | Valorif - Min(Valor f) | ) |
| Max(Valorf) - Min (Valorf) |

Per tal d’evitar les dispersions que provoquen els valors extrems en aquests factors: a), b) i c.1), s’exclourà del càlcul de punts el 5% superior, al qual s’assignarà la puntuació màxima, i el 5% inferior, al qual s’assignarà la puntuació mínima.

La puntuació màxima i mínima per cada un dels criteris de valoració és la següent:

a) Nota mitjana ponderada de l’expedient acadèmic: màxim de 3 punts i mínim de 0,5 punts.

b) Valoració del grup de recerca: màxim de 4 punts i mínim de 0,5 punts.

c.1) Nota mitjana ponderada de l’expedient acadèmic: màxim de 3 punts i mínim de 0,5 punts.

**Apartat c.2)**

Per a la valoració de l’apartat c.2) es tindran en compte les publicacions dels candidats fins al moment de la convocatòria. L’assignació de punts a les publicacions es farà d’acord amb el següent barem:

* Les publicacions valorades com a tipus 1 per la UPC (revistes del Journal Citation Reports, congressos notables per la UPC, etc.) es valoraran amb 0,5 punts.
* La resta de publicacions científiques nacionals i internacionals amb 0,2 punts.
* Articles en publicacions de divulgació, revistes estudiantils, informes tècnics, amb 0,02 punts.

El nombre de punts de la publicació es dividirà pel nombre de coautors de la publicació.

No es valoraran les publicacions que estiguin en preparació, enviades (submitted) o que s’estiguin revisant. Sí que es valoraran les revisades, acceptades o pendents de publicació (in press). No es consideraran com a publicacions la tesina, projecte final de carrera o de màster, pla de recerca, etc.

La puntuació màxima per a aquest apartat és de 0,5 punts.

Barcelona, 7 de setembre del 2015